Tiesas (astotā palāta) 2025. gada 3. oktobra rīkojums – Sadalbari
(lieta C‑163/25)
(Lūgums sniegt prejudiciālu nolēmumu – Tiesas Reglamenta 53. panta 2. punkts un 99. pants – No judikatūras skaidri izsecināma atbilde – Finanšu instrumentu tirgi – Direktīva 2004/39/EK – 4. panta 1. punkta 14. apakšpunkts – Jēdziens “regulēts tirgus” – Apstiprināšana – Prasības attiecībā uz darbību – Tirgus, ko pēc apvienošanas, pārvalda juridiska persona, kura pārvalda arī regulēto tirgu – Reglamenta 94. panta c) punkts – Acīmredzama nepieņemamība)
Brīvība veikt uzņēmējdarbību – Pakalpojumu sniegšanas brīvība – Finanšu instrumentu tirgi – Direktīva 2004/39 – Regulēts tirgus – Jēdziens – Finanšu instrumentu tirgus, kas nav apstiprināts kā regulēts tirgus šīs direktīvas izpratnē un kas neatbilst tam izvirzītajām prasībām – Izslēgšana – Tirgus dalībnieks, kas apvienojies ar regulētā tirgus dalībnieku – Ietekmes neesība
(Eiropas Parlamenta un Padomes Direktīvas 2004/39 4. panta 1. punkta 14. apakšpunkts un 36. panta 1. punkts)
(skat. 31., 32. un 34. punktu un rezolutīvo daļu)
Rezolutīvā daļa
Eiropas Parlamenta un Padomes Direktīvas 2004/39/EK (2004. gada 21. aprīlis), kas attiecas uz finanšu instrumentu tirgiem un ar ko groza Padomes Direktīvas 85/611/EEK un 93/6/EEK un Eiropas Parlamenta un Padomes Direktīvu 2000/12/EK un atceļ Padomes Direktīvu 93/22/EEK, 4. panta 1. punkta 14. apakšpunkts un 36. panta 1. punkts
jāinterpretē tādējādi, ka
finanšu instrumentu tirgus, kas nav apstiprināts kā “regulēts tirgus” šīs direktīvas izpratnē vai kas neatbilst citiem minētās direktīvas III sadaļas noteikumos paredzētajiem nosacījumiem, nav “regulēts tirgus” šīs pašas direktīvas izpratnē.